Astrele au pregătit noi provocări pentru zodii, unele fiind mai norocoase, iar altele mai puțin. Toate previziunile despre dragoste, bani sau job, în horoscopul zilnic.
Berbec: Ai putea face planuri pentru a pleca într-o călătorie care îți va da ocazia să-ți îmbunătățești relația cu ființa iubită. Sentimentele tale vor fi mai puternice și acest lucru nu va trece neobservat. La slujbă sunt multe de făcut iar comoditatea te împiedică să termini totul în timp util. Cineva te bârfeste, dar nu va reuși să-ți facă nici un rău. Șansa este de partea ta.
Taur: La slujbă ai dori să faci ceva mai deosebit; ți se vor da o mulțime de sarcini cărora nu îți va fi ușor să le faci față. Chiar dacă nu duci lipsă de energie, nu este cazul să te implici în activități care să te suprasolicite. O zi de regim te va ajuta să te simți mai bine. În familie sunt unele probleme care nu se vor putea rezolva decât dând dovadă de calm și înțelegere.
Gemeni: Autoritatea ta ar putea să-și extindă aria de acțiune, ceea ce va fi chiar pe placul tău, dar asta ți-ar putea aduce neînțelegeri cu prietenii. Vei avea de făcut o mulțime de treburi mărunte, care te plictisesc, dar nu vei avea cui să le pasezi. Sfaturile colegilor, chiar dacă sunt binevoitoare, nu sunt inspirate, așa că nu te grăbi să le pui în practică. Fii prudent și nu accepta orice doar de dragul schimbării.
Rac: Cineva din familie ar putea interveni în relația ta cu partenerul de suflet, ceea ce ar putea genera unele discuții. Dacă nu vei vorbi mai mult decât este cazul, nu se va întâmpla nimic neplăcut. Este posibil să primești o veste care te va binedispune. Drumurile nu vor lipsi din agenda zilei, dar îți vor da ocazia să rezolvi o problemă importantă. Arată mai multă afecțiune partenerului!
Leu: Încercările de a-ți impune punctele de vedere nu vor face decât să tensioneze relația ta de dragoste. Cel mai bine ar fi să lași lucrurile să evolueze de la sine și nu vei avea de ce să te plângi. Încearcă să eviți manifestările impulsive; în caz contrar vei avea o zi obositoare. Un mic câștig suplimentar te va face să închei ziua cu zâmbetul pe buze.
Fecioara: La serviciu ești suprasolicitat și de aceea îți rămâne mai puțin timp de petrecut cu familia. N-ar fi exclus să te trezești cu tot felul de reproșuri. În această zi nu te vei bucura de vitalitatea obișnuită. Vei obosi mai repede și vei simți nevoia de mai multă odihnă. Totuși, dacă nu te vei suprasolicita, vei depăși cu bine această perioadă. Evită să te implici în prea multe activități!
Balanța: Vei avea parte de o mulțime de evenimente, care vor face ca ziua să treacă precum clipa. Vei avea mult de furcă pentru a pune la punct chestiuni financiare, dar vei primi și un sprijin consistent. Un succes în plan profesional ar putea aduce cu sine și o îmbunătățire a situației financiare. Unul dintre părinți ar putea avea o problemă de sănătate; fii pe fază!
Scorpion: Propunerile pe care le vei primi vor fi tentante, dar nu este cazul să te implici decât în acțiuni pe termen scurt. Unele schimbări pe care le aveai în minte de mai multă vreme nu vor mai putea fi evitate. Activitățile intelectuale te vor favoriza căci îți vor permite să-ți pui în evidență spiritul practic și capacitatea de sinteză. Profită de ofertele care ți se vor face!
Săgetător: Colaborarea cu colegii evoluează excelent, ceea ce îți va permite să realizezi chiar mai multe decât ți-ai propus. Activitățile în care te vei implica îți vor aduce satisfacții, atât în plan profesional cât și în cel financiar. Finalizările îți pot aduce satisfacții. Activitățile sociale te avantajează, căci îți permit să te faci remarcat de o persoană cu funcție. Gândește-te bine dacă dorești să faci schimbări în plan profesional.
Capricorn: Reușești să faci o impresie bună oriunde te vei duce. Cineva din anturajul tău apropiat ar putea da semne că te simpatizează. O rudă apropiată va face comentarii legate de viața ta sentimentală, ceea ce te va deranja, dar nici nu are rost să comentezi. Poți avea mai multă încredere în farmecul tău. Ești foarte entuziasmat de promisiunile care ți se fac, dar ar fi bine să-ți păstrezi realismul.
Vărsător: În ciuda agitației de care dai dovadă, starea ta generală va fi destul de bună. O problemă cu care te confrunți de mai mult timp și-ar putea găsi rezolvarea. Surplusul de energie de care dispui ai putea să-l îndrepți spre activități practice. Prudența este necesară în această perioadă. Nu încerca să rezolvi nemulțumirile existente în familie - riști să provoci discuții aprinse.
Pești: Entuziasmul tău sentimental va crește semnificativ în această perioadă. Timpul liber petrecut în compania ființei iubite îți va da ocazia să-ți consolidezi relația cu aceasta. Veti cheltui ceva bani împreună, dar acest lucru nu are de ce să te deranjeze. Profită de șansa din această perioadă și oferă ceva mai mult din timpul tău partenerului de suflet.